CELEX: 32014R0760
Language: hr
Date: 2014-07-10 00:00:00
Title: Provedbena uredba Komisije (EU) br. 760/2014 оd 10. srpnja 2014. o razvrstavanju određene robe u kombiniranu nomenklaturu

15.7.2014   
            
            
               HR
            
            
               Službeni list Europske unije
            
            
               L 207/10
            
         PROVEDBENA UREDBA KOMISIJE (EU) br. 760/2014
   оd 10. srpnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati u odgovarajuće oznake KN iz stupca (2) na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se i dalje navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Cilindrični spremnik izrađen od plastike, visine približno 8 cm i promjera 6 cm, koji sadržava 180 ml ulja za rasvjetu na osnovi parafina (mješavina parafina koja sadržava 68 % tetradekana, 25 % pentadekana i oko 4 % heksadekana) i stijenj. Pokriven je metalnim brtvilom s plastičnim čepom kojim se sprečava isparavanje ulja i kojim se čvrsto drži stijenj (tzv. „uljna svjetiljka”).
                  Spremnik se ne može ponovno napuniti nakon što se ulje potroši.
                  Proizvod se upotrebljava kao ambijentalna svjetiljka. Može se staviti u držač (primjerice u staklenu posudu) ili se može upotrebljavati samostalno.
                  
                      (1) vidjeti sliku
               
               
                  9405 50 00
               
               
                  Razvrstavanje se temelji na općim pravilima 1. i 6. za tumačenje kombinirane nomenklature i nazivima oznaka KN 9405 i 9405 50 00.
                  Razvrstavanje u tarifni broj 2710 kao ulje isključeno je jer proizvod ima metalno brtvilo s plastičnim čepom i stijenj te se stoga sastoji od više elemenata nego ulje i spremnik koji se obično upotrebljava za pakiranje takve robe, kako je navedeno u općem pravilu 5(b) za tumačenje kombinirane nomenklature.
                  Proizvod ima obilježja i oblik samostalnog rasvjetnog tijela iz tarifnog broja 9405 jer ima samoodrživo kućište koje sadržava ulje te metalno brtvilo s plastičnim čepom i stijenj. Tim su tarifnim brojem obuhvaćene električne i neelektrične svjetiljke i rasvjetna tijela koja mogu biti načinjena od različitih materijala i mogu se koristiti bilo kojim izvorima svjetlosti (vidjeti također Objašnjenja Harmoniziranog sustava za tarifni broj 9405, dio (I)).
                  Proizvod se stoga razvrstava u oznaku KN 9405 50 00 kao neelektrične svjetiljke i rasvjetna tijela.
               
            
         (1)  Slika služi isključivo u informativne svrhe.